Codo (Zaragoza)

Codo ye una villa y municipio de la provincia de Zaragoza (Aragón), situata en la comarca de lo Campo de Belchit.

La suya población ye de  habitants, en una superficie d'11,40 km², con una densidat de población de  hab/km².

 Cheografía 
Ye situau en la depresión d'Ebro en la plana que bi ha entre Belchit y Quinto, a 342 metros d'altaria dencima de lo livel d'a mar y a una distancia de 49 km de la ciudat de Zaragoza, la capital de la suya provincia y d'Aragón. Cerca ye la reserva ornitolochica de lo Planerón, con aus esteparias y una basa con tamarizas.

Lo suyo termin municipal ye rodeyau de tot por o termin de Belchit.

Encara que ye relativament luent de la ribera de lo río Aguas, bi ha unas 1.100 hectarias de regano que reciben l'augua de cequias que vienen de Belchit y de manantials de lo mesmo termin que se recullen en tres basas: la de Codo, la de Senya y la d'Almargén.  Miguel Arenillas Parra et al. La presa de Almonacid de la Cuba. Del mundo romano a la ilustración en la cuenca del río Aguasvivas. Gobierno  de Aragón, 1996. p 189-190


 Historia 
Bi ha un chacimiento de tiempos de los visigodos con necropoli (La Varella Castellar). Codo fue reconquiesto chunto con Belchit en lo sieglo XII estando chunto con esta localidat y Sant Per de Lagata entre las primeras localidaz que recibioron repobladors cristianos. En l'anyo 1145 ya teneba ilesia y en l'anyo 1177 ya se testimonian intercambios de propiedaz entre cristianos. Manimenos la comunidat cristiana no plegó a cuallar y Codo continó estando un lugar habitau cuasi de tot por moros.

En lo sieglo XVI bi habió disturbios porque, estando de mayoría musulmana, y negando-sen a pagar decimas a lo monesterio de Rueda en 1580, los moriscos matoron a un pastor tensino y uns aceiters catalans, y dimpués los cristianos organizoron una crica pa fer una mortalera pa tornar-sen. Codo ye lo lugar a on ye naixito l'escritor Benjamín Jarnés.

 Toponimia 
Lo toponimo Codo puet venir de Godo por hipercorreción respecto a Gacho, Güitiello, Gayata y Gamella que vienen de palabras que en latín u mesmo en aragonés cheneral tienen C inicial.

Bi ha encara microtoponimos en aragonés como La Varella Castellar.

 Demografía 

 Administración 
 Reparto de concellers 
Eleccions municipals Resultatos electorals oficials d'o Ministerio de l'Interior Partiu 1979 1983 1987 1991 1995 1999 2003 2007 2011 2015 Partido Popular - 2 - 0 2 1 0 0 0 3 Partido de los Socialistas de Aragón - 3 3 4 4 3 3 1 1 2 Partido Aragonés 4 2 4 3 1 3 4 4 4 0 Unión de Centro Democrático 3 - - - - - - - - - Total 7 7 7 7 7 7 7 5 5 5

 Alcaldes 
 Lista d'alcaldes Lechislatura Nombre Partiu politico1979–1983Benito Ascaso Val Partido Aragonés1983–1987  1987–1991  1991–1995  1995–1999  1999–2003  2003–2007  2007–2011 Jesús Alberto Lapuerta Barba Partido Aragonés2011–2015 Jesús Alberto Lapuerta Barba Partido Aragonés2015-2019 Raúl Cuevas Larrosa Partido Popular2019-2023 Raúl Cuevas Larrosa Partido Popular2023–2027 Raúl Cuevas Larrosa  Consulta el listado de alcaldes que han sido proclamados en Aragón en Heraldo de Aragón PP

 Fiestas 
Dance dedicato a Sant Bernal lo 20 d'agosto. La celebración de Sant Bernal puet estar relacionata con la influencia de lo Monesterio de Rueda.

 Personalidaz naixitas de Codo 

Categoría principal: Naixitos de Codo.
Dionisio Carreras (1890 - † 1943), destacau atleta y primer aragonés en partecipar en os Chuegos Olimpicos.
Benjamín Jarnés (1888- † 1949), escritor.

 Puestos d'intrés 
 Espacio urbán 
Restas d'o castiello.
Ilesia de Sant Bernal.
Casa d'a Villa.
Ermita de Nuestra Sinyora de Montserrat.
Lavador 

 Espacios naturals 
 Río Lopín.
 Manantial de Codo.

 Figuras de protección 
 Reserva Ornitolochica de lo Planerón.
 Refuchio de Fauna Silvestre de la Lomaza de Belchit.
 PIC Planas y estepas de la marguin dreita de l'Ebro.

 Referencias 

 Se veiga tamién 
Lista de municipios de Zaragoza.

*